Saabumine Itaaliasse, lennujaamas ootab meid Ulve, alustame sõitu Umbria maakonda.
Pärastlõunal jõuame hotelli, mis jääb järgmiseks nädalaks meie koduks. Meie teele jääb eriline La Scarzuola linn, mida põgusalt külastame. Tervitusõhtusöök hotellis.
#000003
7.mai, pühapäev: Perugia – Umbria pealinn, kohalik salaami ja grilliõhtu
Pärast hommikusööki sõidame Umbria suurimasse linna Perugiasse.
Jalutame mööda Corso Vannuccit, mis on perugialaste lemmiktänav. Jõuame Rocca Paolinani, see on Paavst Paulus III Farnese poolt tellitud kindlus, mille autoriks on kuulus arhitekt Sangallo. Külastame muuhulgas ka saladuslikku paganate templit, mis on pühendatud peaingel Miikaelile.
Hiljem külastame kaunist linna katedraali.
#000004
Päraslõunal sõidame linnast välja, et tutvuda Umbria salaamide maitsetega.
Hinnas hommiku- ja õhtusöök (grilliõhtu meie hotellis)
#000005
08.mai, esmaspäev: veinikeldrid ja Trasimeno järv
#000006
Pärast hommikusööki sõidame etruskide loodud Castiglione il Lago linna Trasimeno järve ääres. Borgo on kantud Itaalia kaunimate linnade hulka. Külastame ühte kuulsamatest Umbria piirkonna hilisrenessansi kunstiga kaunistatud valitsejate residentsi Palazzo Della Corgnat. Palazzo juurest viib panoraamkoridor linna kindluse Castello del Leone juurde, mille ehitust finantseeris kuulus imperaator Federico II (13.sajandi alguses). Imperaatoriga seonduvad kastellid on sageli müstiliste sümbolitega, siinne on planeeritud viienurksena. Lõunasöögiks sõidame paadiga Polvese saarele.
Pärastlõunal läheme tutvuma Corciano borgoga, mis on tänu autentsele interjöörile tuntud kui keskaja keskus. Linnakeses on kuulsad veinikeldrid, just siin teeme meiegi tutvust Umbria veinidega. Pärast veinide degusteerimist sõidame tagasi hotelli.
#000007
Tänast hommikut alustame järjekordse Umbria pärli juurest: Campello sul Clitunnos, mis on kantud nii ”Langobardorumi” radade nimekirja kui ka Unesco maailmapärandi nimistusse, tänu 6.sajandist pärit langobardide pühamule.
Edasi sõidame Spoletosse, kus toimuvad maailmakuulsad muusikafestivalid.
Alustame oma ringkäiku Rocca Albornozianast.
Laskudes tagasi linna, näeme rooma-aegset amfiteatrit, ajaloolisi palazzosi ja Drususe kaart.
Enne kuulsale turuväljakule jõudmist näeme Palazzo Leti imelist sisehoovi ning saabumegi katedraali väljakule.
#000008
10.mai, kolmapäev: lillelinn Spello, Collepino kastell ja kohalik must trühvel
#000009
Tänane hommik on vaba, soovitame nautida hotelli SPA võlusid. Lõuna ajal sõidame kaunisse Spello väikelinna.
Pärastlõunal sõidame edasi kaunimate väikelinnade hulka nimetatud Trevi borgosse. Tutvume linna ajalooga ja külastame kaunist Villa Fabrit. Imekaunid villa aiad on kevadises värskuses, mis on justkui sillaks linna ümbritsevate kahjustamata põllumaade ning ajaloolise keskuse vahel.
Enne õhtusööki saame tuntud trühvlist valmistatud tooteid maista.
#000010
11.mai, neljapäev: pühakud ja kuulus Gubbio
#000011
Tänase hommikupooliku veedame Gubbio linnas. See on üks Umbria vanimatest linnadest. Siin näeme itaalia vanimat religioosset teksti seitsmel pronkstahvlil (tavole eugubine), kus on 12. preestri sõnum. Tahvlid pärinevad tõenäoliselt e.m.a perioodist. Tekst on pühendatud Jupiterile ning Saturnusele. Samal ajal on igaastane fotonäitus suurest rahvuspeost Corsa dei Ceri. Pärastlõunal sõidame Püha Franciscuse sünnilinna Assisisse. Külastame San Franciscuse basiilikat. Võimas gootistiilis hoone on pärit 13.sajandist ning peidab endas imelisi freskosi Franciscuse elust. Müsteeriume täis linnakeses saame nii mõndagi teada Franciscuse elust, läbi legendide ja sümbolite.
#000012
Registreerime ennast hotellist välja ja sõidame Rooma, et alustada tagasilendu Eestisse. Teel Rooma külastame loodusparki, kus teeme jalutuskäigu Euroopa kõrgeima kaskaadi Marmore juurde. 165 meetri kõrguselt allavoolav Velino jõgi on jagatud kolme erineva tasandi vahel. Looduspark annab võimaluse seda veemängu jälgida erinevatelt vaateplatvormidelt.
#000013
[table “” not found /]
#000016